Ο, τι χειρότερο. Πρόκειται για ένα κακής ποιότητας κινητό. Αγοράστηκε από γνωστή αλυσίδα καταστημάτων και από τις πρώτες 2 εβδομάδες η μπαταρία έδειχνε να έχει πρόβλημα καθώς έπεφτε απότομα. Το κινητό στάλθηκε για service στην MLS (μέσω του καταστήματος αγοράς) και επιστράφηκε χωρίς να έχει κανένα πρόβλημα (σύμφωνα με το service της MLS). Ένα μήνα μετά άρχισε να έχει σοβαρά προβλήματα και με την μπαταρία αλλά και γενικότερα (υπερθέρμανση οθόνης, έχανε το σήμα κατά τις κλήσεις, έμπαινε σε αναμονή κατά τις κλήσεις και πολλά άλλα). Στάλθηκε πάλι πίσω ζητώντας αντικατάσταση συσκευής και μετά από 40 ημέρες περίπου επικοινώνησα με το service της MLS και με ενημέρωσαν για πρόβλημα στην μητρική του τηλεφώνου και αντικατάσταση αυτής(όχι ολόκληρης της συσκευής). Όταν πήρα πάλι το κινητό στα χέρια μου, έιχε ακριβώς τα ίδια προβλήματα και αναγκάστηκα να το ξαναστείλω στην MLS, χωρίς να έχω νεότερα προς το παρόν. Δεν συστήνω σε καμία περίπτωση να αγοράσετε το οτιδήποτε από την συγκεκριμένη εταιρεία καθώς το service είναι απαράδεκτο. Η συμπεριφορά των υπαλλήλων στο τηλέφωνο επίσης απαράδεκτη(ήθελα να επικοινωνήσω με κάποιον υπεύθυνο για το service και μου είπαν ότι μπορώ μόνο μέσω email) και προσωπικά θεωρώ ότι έπρεπε να κάνουν αντικατάσταση συσκευής από την πρώτη φορά που στάλθηκε το κινητό καθώς ήταν ολοκαίνουριο και εμφάνιζε σοβαρά προβλήματα. Αρνούνται την αντικατάσταση οποιασδήποτε συσκευής και κάνουν ότι μπορούν για να το αποφύγουν. Δεν σχολιάζω καν το γεγονός ότι την δεύτερη φορά που στάλθηκε η συσκευή την κράτησαν 40 ημέρες χωρίς καμία επικοινωνία πάρα μόνο όταν τους κάλεσα εγώ. Η τηλεφωνική αναμονή επίσης απαράδεκτη. Έπρεπε να περιμένω τουλάχιστον μισή ώρα μέχρι να βγει κάποιος υπάλληλος στο τηλέφωνο. Καμία σοβαρή εταιρία δεν θα είχε τέτοια συμπεριφορά.Δεν συστήνω αρχικά την εταιρεία και σε δεύτερη φάση την συγκεκριμένη συσκευή.